# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Rheoliadau Asiantaethau'r UE (Dirymiadau) 2022** |
| **DYDDIAD**  | **05 Rhagfyr 2022** |
| **GAN** | **Lesley Griffiths AS, Y Gweinidog Materion Gwledig a Gogledd Cymru, a’r Trefnydd****Jeremy Miles AS, Gweinidog y Gymraeg ac Addysg** |

Bydd Aelodau'r Senedd am gael gwybod ein bod yn rhoi caniatâd i'r Ysgrifennydd Gwladol arfer pŵer i wneud is-ddeddfwriaeth mewn maes datganoledig mewn perthynas â Chymru.

Gofynnwyd am gydsyniad gan Alex Burghart AS i wneud Offeryn Statudol (OS) o'r enw Rheoliadau Asiantaethau'r UE (Dirymiadau) 2022 i fod yn gymwys mewn perthynas â Chymru a Lloegr, yr Alban a Gogledd Iwerddon.

Bydd yr Offeryn Statudol (OS) a grybwyllwyd uchod yn cael ei wneud gan yr Ysgrifennydd Gwladol drwy arfer y pwerau a roddwyd gan adran 8(1) o Ddeddf yr Undeb Ewropeaidd (Ymadael) 2018.

Mae'r OS yn dirymu Rheoliad (CE) Rhif 1339/2008 a Rheoliad (UE) Rhif 2019/128, sydd wedi parhau i weithredu fel rhan o gyfraith ddomestig ers diwedd y cyfnod gweithredu, er gwaethaf y ffaith bod y Deyrnas Unedig wedi gadael dwy asiantaeth yr UE y maent yn berthnasol iddynt. Dirymir Rheoliad (CE) Rhif 1339/2008 gan nad yw'r Deyrnas Unedig bellach yn cymryd rhan yn y Sefydliad Hyfforddiant Ewropeaidd. Dirymir Rheoliad (UE) Rhif 2019/128 gan nad yw'r Deyrnas Unedig bellach yn cymryd rhan yn y Ganolfan Ewropeaidd ar gyfer Datblygu Hyfforddiant Galwedigaethol, a elwir yn "Cedefop".

Gosodwyd y Rheoliadau gerbron y Senedd ar 1 Rhagfyr 2022 i ddod i rym ar 22 Rhagfyr 2022.